เน็ตชายขอบได้ฤกษ์! เซ็นสัญญาเดือนนี้ พร้อมเปิดบริการครบทุกอำเภอส.ค.ปีหน้า
เน็ตชายขอบได้ฤกษ์! เซ็นสัญญาเดือนนี้ พร้อมติดตั้งอุปกรณ์และเปิดบริการครบทุกอำเภอส.ค.ปีหน้า
20 ก.ย. 2560

นายฐากร ตัณฑสิทธิ์ เลขาธิการ คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เปิดเผยว่า ที่ประชุมบอร์ด กสทช.อนุมัติให้สำนักงานฯ ลงนามในสัญญาว่าจ้างผู้ชนะการประมูลติดตั้งอินเทอร์เน็ตชายขอบ 3920 อำเภอ จำนวน 8 สัญญา ซึ่งสำนักงานฯ จะดำเนินการลงนามว่าจ้างภายในเดือน ก.ย.นี้
โดยจะติดตั้งอุปกรณ์และเปิดให้บริการครบทุกอำเภอ แต่อาจจะปรับเปลี่ยนกำหนดเวลาเปิดให้บริการให้ครบ 60% จากเดิมภายในเดือน มี.ค.61 ไปเป็นเดือน เม.ย.61 และติดตั้งให้ครบทั้งหมดจากเดิมในเดือน ก.ค.61 ไปเป็นเดือน ส.ค.61
สำหรับกรณีที่สำนักงานตรวจเงินแผ่นดิน (สตง.) ส่งหนังสือขอคำชี้แจงที่มาเกี่ยวกับการกำหนดอัตราค่าบริการไม่เกิน 200 บาทต่อครัวเรือนนั้น สำนักงานฯ ได้ทำหนังสือชี้แจงไปแล้วว่าเป็นไปตามทีโออาร์